Ingvald Mareno Smith-Kielland

Ingvald Mareno Smith-Kielland (født 20. september 1919, død 9. mai 2012) var en norsk offiser (major) og tidligere hoffsjef, bror til kunstmaleren Per Smith-Kielland.

Faren deres, Ingvald Maryllus Emil Smith-Kielland (1890–1984), var offiser og skiløper. Etter at Norge ble okkupert forlot Smith-Kielland Norge om bord på MK «Trygve» 1. januar 1942 og ankom Lerwick 4. januar. Smith-Kielland var kadett ved krigsskolen i London i 1942/43. 

I 1938–41 var han legasjonsråd i London og dermed den som viet Gerd Egede-Nissen og Nordahl Grieg i 1940. I 1941 ble han militærattaché ved legasjonen i Stockholm, med ansvar for å hjelpe nordmenn videre til allierte land.Welle-Strand, Erling: «Ingvald Smith-Kielland» i Norsk biografisk leksikon på snl.no. Hentet 13. mars 2025 fra  

I 1943 var han gjest i bryllupet til frontkjemperen Bjørn Østring, der også Vidkun Quisling, Sverre Riisnæs, Frederik Prytz og Rolf Jørgen Fuglesang deltok.Arvid Bryne: Vi sloss for Norge (s. 99), Cappelen, Oslo 2007, ISBN 978-82-02-27543- I 1944 ble Smith-Kielland norsk sendemann hos den tsjekkoslovakiske eksilregjeringen i London, og etter krigen sendemann i Praha; fra 1946 også sendemann i Wien. Ved kommunistenes maktovertakelse 1948 forlot han Tsjekkoslovakia for godt.Welle-Strand, Erling: «Ingvald Smith-Kielland» i Norsk biografisk leksikon på snl.no. Hentet 13. mars 2025 fra 

Smith-Kielland var medlem av hoffet fra 1963 og hoffmarskalk 1966-85; han ble hoffsjef etter Odd Grønvold i 1985. I juni 1991, noen måneder etter kong Olavs død, overlot han stillingen til Kaare Langlete.

 Utmerkelser 
Smith-Kielland er dekorert med storkorset av St. Olavs Orden.

 Referanser 

 Litteratur 
 Dødsannonse i Aftenposten 18. mai 2012 side 62

Kategori:Norske offiserer
Kategori:Norske embets- og tjenestemenn
Kategori:Personer fra englandsfarten 1940–1945
Kategori:Storkors av St. Olavs Orden
Kategori:Personer tilknyttet Det kongelige hoff
Kategori:Nordmenn fra andre verdenskrig